
Digitális Fiatalok

Az alábbi kutatás középiskolások digitális készségeinek a Youth Digital Skills Indicator (yDSI) részletes mérési eszköz első hazai alkalmazásával felmért kérdőíves kutatás eredményeit mutatja be. A dolgozat legfőbb megállapítása az, hogy a nagy mértékű („folyamatos”) online jelenlét nem jár együtt a digitális készségek magasabb szintjével. E mellett igazoltnak találtam, hogy az inkább szórakozás és kapcsolattartás fókuszú készségek erősebbek, mint a tanulással – majd későbbi munkavégzéssel – kapcsolatosak. A dolgozat továbbá a nemzetközi szakirodalom számára is fontos következtetéseket fogalmaz meg a yDSI gyakorlati alkalmazhatóságának korlátaival kapcsolatban.



